Kamu bisa jelasin ke aku soal Don't Look Up dalam bahasa melayu?

Don't Look Up ("Jangan Dongak") ialah filem komedi hitam apokaliptik Amerika 2021 yang ditulis, diterbitkan dan diarahkan oleh Adam McKay untuk Hyperobject Industries dan Bluegrass Films serta dibintangi barisan pelakon termasuk Leonardo DiCaprio, Jennifer Lawrence, Rob Morgan, Jonah Hill, Mark Rylance, Tyler Perry, Timothée Chalamet, Ron Perlman, Ariana Grande, Scott Mescudi, Cate Blanchett dan Meryl Streep. Ia menceritakan kisah dua ahli astronomi cuba memberi amaran kepada manusia tentang komet yang menghampiri  bumi dan dijangka akan memusnahkan tamadun manusia - filem ini kiasan terhadap perubahan iklim serta menyindir sikap acuh tak acuh negara, politik, selebriti dan media terhadap krisis disebabkan fenomena ini.

Filem ini diumumkan pada November 2019 dan dijual oleh Paramount Pictures kepada Netflix beberapa bulan kemudian. Lawrence menjadi pelakon untuk filem ini, dengan DiCaprio menandatangani kontrak selepas perbincangannya dengan McKay mengenai pelarasan skrip; selebihnya barisan pelakon telah ditambah sampai 2020. Penggambaran ditetapkan untuk bermula pada April 2020 di Massachusetts, tetapi ditangguhkan kerana pandemik COVID-19 yang sedang berlangsung; ia akhirnya bermula pada November 2020 dan ditutup pada Februari 2021.

Filem ini mula tayang secara terhad di panggung-panggung wayang terpilih pada 10 Disember 2021, sebelum dikeluarkan dalam pelantar Netflix pada 24 Disember. Ia menerima ulasan berpincang daripada banyak pengulas, yang memuji barisan pelakon tetapi sebagian mengkritik satira McKay; sesetengah mendapati ia cekap, manakala yang lain mengkritiknya sebagai sombong dan berat tangan. Filem ini mendapat lebih banyak penerimaan positif daripada saintis. Don't Look Up dinamakan sebagai salah satu daripada sepuluh filem terbaik 2021 oleh National Board of Review dan American Film Institute. Ia menerima empat Anugerah Akademi pencalonan, termasuk filem Terbaik, empat Anugerah Golden Globe pencalonan, termasuk filem Terbaik – Muzikal atau Komedi, dan enam pencalonan Anugerah Pilihan Pengkritik, termasuk filem Terbaik. Filem ini memenangi Lakon Layar Asal Terbaik di Anugerah Persatuan Penulis Amerika ke-74. Filem ini mencatat rekod baharu untuk jam tontonan paling banyak dalam seminggu di Netflix, dan seterusnya menjadi filem kedua paling banyak ditonton di Netflix dalam masa 28 hari selepas tayangan.